Lappspova hekker i Norge kun i Øst-Finnmark, men er også trekkgjest langs norskekysten og Sør-Norge. Ellers hekker fuglen på tundraen i det arktiske Fennoskandia og gjennom det nordlige Russland med Sibir og østover til Anadyrland i Tsjukotka. Lappspova overvintrer ellers i Vest- og Sør-Europa, men kan i milde vintre også trekke til Danmark eller Jæren. I øst overvintrer fuglene i Sørøst-Asia, Australia og på New Zealand.